
Апстракт: После Другог светског рата превише високих званичника нацистичке Немачке је сачувано од заслужене казне и инкропорирано у послератно немачко друштво и чак у процес Западноевропске интеграције. Тај процес је био најпре војни јер је НАТО основан пре Европске заједнице за угаљ и челик. Дакле, политичка питања су доминирала. Разлози таквом приступу повезани су са идеолошком борбом два главна блока, предвођеним САД и СССР, али политичке и економске везе између доскорашњих непријатеља из тек окончаног рата, водећих англо-америчких кругова и нациста, биле су дубље него што би се могло очекивати.

Abstract: After the Second World War too many high-ranked Nazi-German officials were saved from deserved punishment and incorporated in post-war German society and even more the process of West-European integration. That process was at first military as NATO was founded before the European Coal and Steel Community. So, political issues were predominant. The reasons for such an approach were connected with the ideological struggle between two main blocks led by USA and USSR, but political and economic ties between two just ended war enemies, namely Anglo-American leading circles and Nazis, had also been deeper than expected. 

УВОД
Европа носи у свом имену извесне недоумице – Еу, у старогрчком језику, значило је нешто добро, а у исто време Европу је био отео Зевс, лично. Уједињена Еворпа једна је од најплеменитијих политичких идеја свих времена а, истовремено, Европску економску заједницу основале су потпуно поражене земље у Другом светском рату, наиме потпуно уништена Немачка, девастирана Италија, понижена Француска и прегажени Луксембург.
Шта је била покретачка снага иза брзопотезне Европске заједнице за угаљ и челик? Једина уједињујућа, кредибилна и кредитно способна снага такозваног Запада биле су Сједињене Америчке Државе. Или, директније, Амерички комитет за уједињену Европу (АЦУЕ) који су предводила значајна имена „обавештајне заједнице“[footnoteRef:2] с обе стране Атлантика: [2:  Aldrich, R.J. (1997). OSS, CIA and European Unity: The American Committee on United Europe, 1948-1960, Diplomacy and Statecraft, Vol.8 No.1, p. 184-227. (www.warwick.ac.uk).] 

1. Вилијам Џозеф Донован, звани Дивљи Бил, син ирских емиграната, био је први председник АЦУЕ. За време Другог светског рата био је на челу Уреда стратешких служби, која је била америчка обавештајна агенција.
2. Ален Велш Далс, један од асистената „пуковника Хауса“[footnoteRef:3] на Версајској мировној конференцији, после Првог светског рата, и будући шеф Централне обавештајне агенције (ЦИА). [3:  „Пуковник Хаус“ био је надимак Едварда Мандла Хауса (1858-1938) који је био саветник америчког председника Вудроа Вилсона. Имао је истакнуту улогу на Версајској мировној конференцији и помогао је у дефинисању Четрнаест тачака. Пре Великог рата, под псеудонимом написао је књигу „Филип Дру: Администратор, Прича о Сутрашњици 1920-1935“ у којој је описао доброћудног диктатора који покреће реформе.] 

3. Волтер Бедел Смит, први шеф тада новоосноване ЦИА.
4. Том Вордел Брејден, који се тукао с Немцима, на британској страни на почетку Другог светског рата, а касније је постао истакнути члан ОСС који ће много година касније рећи да му је било драго што је ЦИА била неморална.[footnoteRef:4] [4:  Указивање на ангажман ЦИА у подмићивању лидера великих радничких синдиката попут АФЛ-ЦИО итд.] 

Већ после Великог рата, Европа је постала „стара дама“ са готово подједнаким бројем војних и цивилних жртава.[footnoteRef:5] Уништена револуционарним снагама предвођеним „успешним“ комунистичким вођама, Стари континент је био спреман да прихвати окрутне и опасне диктаторе у тако великим размерама какве нису никада биле виђене раније. Нови масовни медиј као што је био радио био је употребљен и злоупотребљен како би се задобила широка публика. Занимљиво да је први човек који је користио телефон као средство политичке кампање био је амерички председник Вилијам Мак Кинли. Али, први политичар који је злоупотребио радио-таласе био је Адолф Хитлер, лично. Учинио је то на фанатични начин, како је радио и све остало. [5:  Приближно је било 20 милиона мртвих, од тога око 10 милиона војника, и исто толико цивила (извор: Реперс, пројекат који је подржала Европска комисија, аутор: Надеж Могел, ЦВЦЕ, 2011).] 

Нацизам, осим што се представљао као екслузивно немачки покрет био је, заправо, међународни производ.  Без дотока новца из тзв. Доусовог плана, Немачка никад не би могла да се опорави од руинирајућих последица Првог светског рата. Без прикривене политичке подршке споља, Немачка никада не би била у стању да поново изгради своју војну индустрију.[footnoteRef:6] „Изговор“ за такав приступ после Великог рата био је комунизам. „Изговор“ да се спасу толики Хитлерови официри и високи функционери од заслужене казне на Нирнбергшком суду после Другог светског рата био је тај исти комунизам.  [6:  „Кључ“ сарадње између америчких, британских и немачких компанија био је троугао: И.Г. Фарбен – Јунион банкинг корпорација (један од директора је био Прескот Буш, деда америчког председника Џорџа Буша, старијег) – Банка за међународна поравнања. То је водило стварању компанија попут: Етил Гасолине корпорација, Немачки челични труст, Дојче-американише петролеум, АЕГ (немачки Џенерал електрик), Хамбург-Америка бродска линија итд.] 

Та идеологија је створена у Европи. Књиге које су се бавиле том темом писане су у Бриселу и Лондону, не у Русији пре Лењина. Фашизам и нацизам су, такође, створени у Европи. Градови Милано и Минхен били су епицентри тог процеса.	

ЕВРОПСКЕ ВРЕДНОСТИ
Па, шта су то стварне „Европске вредности“ за којим је послератна Европа трагала? Да ли је то био либерализам или лесе-фер капитализам? Могуће je. Али, да размотримо за моменат имена која су означила најважније политичке и економске процесе у Европи, после Другог светског рата. Такозвани „оци-оснивачи“[footnoteRef:7] будуће Европске економске уније били су Робер Шуман (1886-1963) и Жан Моне (1888-1979). [7:  Чак и тај израз подсећа не „америчке корене европских интеграција“.] 

Ко су били ти нови, храбри момци?
Шуман је био из Луксембурга. Одрастао је као посвећени католик и чак још већи антикомуниста. Свој докторат из права одбранио је у Стразбуру. Његова улога током Првог светског рата није била позната. Као члан парламента пре Другог светског рата углавном је ћутао. Заклети нежења, никад није рекао „да“ пред матичарем, изненада је постао нека врста подсекретара за избеглице у Патеновој колаборационистичкој Влади. Званична биографија вели да се патио под нацизмом у окупираној Француској. Наводно је побегао из затвора и придружио се покрету отпора.[footnoteRef:8] После рата, ни мање ни више, постаје министар спољних послова. И, чврсто, Шуман подржава зајмове које Француска узима од новоосноване Светске банке чији је први председник био Еуген Мајер, некад слављени новинар. Први говор против евро-комуниста у француском Парламенту одржао је баш Робер Шуман, који је ћутао толике године. [8:  Roth, F. (2008). Robert Schuman: du Lorrain des frontiers au pere de l’Europe, Fayard, Paris.] 

Он пише Конраду Аденауеру, канцелару послератне Немачке, 12. јула 1952. Касније, главне идеје из тог писма назване су „Шуманов план“. Аденауер је чврсто тврдио да идеје нису биле углавном економске, већ политичке. 
Отац г. Жана Монеа био је Омер Габријел. Долазили су из региона где се производио врло добар коњак. Млади Моне није учествовао у Великом рату због слабуњавог здравља. Као и син тадашњег председника Владе Србије, био је укључен у ратну трговину. Чувена, али понекад злогласна канадска компанија Хадсон залив, била је један од партнера, као што је то била и у његовим младим данима. Од 1919. до 1923. Моне је био сарадник Ерика Драмона, првог секретара новоосноване Лиге народа, неке врсте претече ОУН.[footnoteRef:9]  [9:  Monnet, J-M. (1978). Memoirs, Doubleday and Company, New York.] 

Господин Моне је водио рачуна о бизнису целог свог живота. Дошао је у контакт са г. Елишом Вокером, једним од водећих људи „Блер и компанија“, америчке финансијске фирме. У време Хитлерове окупације већине Европе, г. Моне је утекао у Лондон, а одатле је отишао у САД, уз помоћ г. Черчила, лично. Оног г. Черчила који ће формулисати свој говор 19. септембра 1946. у коме ће акценат дати тзв. Сједињеним Државама Европе. Говор је одржан на Универзитету у Цириху. Раније, на састанку француског Комитета националног ослобођења у Алжиру, 5. августа 1943. г. Моне је изјавио да не може бити мира у Европи док се националне државе не одрекну националног суверенитета. Европа, рече он, мора да буде федерација.[footnoteRef:10] То је било управо оно што је за време Великог рата предложио супруг чувене Вриџиније Вулф, уз помоћ Џ. Х. Шоа, такође чувеног ирског писца. Ви се одрекните вашег суверенитета, а ми ћемо вам дати наш мир. [10:  У сагласју са идејама пан-европске уније, заснованих у манифесту „Паневропа“ који је написао Рихард фон Куденхове-Калерги. Истакнути лобиста тих политичких тежњи био је Ото фон Хабзбург (1912-2011).] 

Управо оно што данашњи глобалисти неуморно придикују. 
С друге стране, ко су били главни градитељи главних стубова евро-атлантских интеграција?
НАТО (Организација северно-атлантског уговора) основана је 4. априла 1949. Г. Хари Труман, тадашњи председник САД звао га је „моје луче“.[footnoteRef:11] [11:  Rajović, R. (1975). Svet posle Drugog svetskog rata, tom 1 i 2. (The World After the Second World War), Sloboda, Beograd.] 

Али, превише бивших нацистичких генерала и функционера учествовало је у процесу евро-атлантског партнерства. Као пре Другог светског рата, стари пословни партнери наставили су своју сарадњу. Она никада није ни престајала, заправо. Чак и у време најстрашнијег ратног сукоба свих времена, високи немачки и амерички функционери били су у контакту и настављали су свој бизнис. У том циљу, најоперативнија су била браћа Далс.[footnoteRef:12] Један је брат после Другог светског рата постао министар спољних послова, а други је постао други по реду шеф новоосноване ЦИА (Централне информативне агенције). [12:  Kinzer, S. (2013). The Brothers: John Foster Dulles, Allen Dulles and Their Secret World War, Times Books, New York.] 

Следећа имена била су веома од користи у оснивању НАТО:
1. Рајнард Гелен (1902-1979) некадашњи Хитлеров генерал, после Другог светског рата први председник новоосноване немачке БНД (Bundesnachrichtendienst, Савезног обавештајног сервиса).
2. Адолф Хојзингер (1897-1982) некадашњи Хитлеров генерал, после Другог светског рата први генерални инспектор ноовоснованог Bundeswehr.
3. Херман Ферч (1895-1961) некадашњи Хитлеров генерал, после Другог светског рата истакнути члан БНД и коаутор меморандума Himmeroder, документа о поновном наоружавању Западне Немачке.
4. Ханс Шпајдел (1897-1984) некадашњи Хитлеров генерал, после Другог светског рата постао је командант здружених копнених снага НАТО у централној Европи, тзв. COMLANDCENT.
5. Хајнц Гинтер Гудеријан (1914-2004) син Хитлеровог генерала истог имена, и некадашњи генералштабни официр. После Другог светског 
рата постао је инспектор и нововоснованог Бундесвера и НАТО.
Листа је предугачка да би смо навели све њих, али чак и на летимичан поглед, очигледно је да се већина њих борила на Источном фронту. Наравно, било би врло недолично у време такозваног Хладног рата да се хвале они наци-официри који су се борили против Британаца и Американаца. Било је јасно да ти ветерани који су носили многе гвоздене крстове за ратне заслуге на својим грудима могли би бити врло корисни у идеолошкој и стварној борби против „совјетске претње“. Тако да није било изненађење видети многе потомке нациста и оне који их подржавају како узвикују улицама Мастрихта, децембра 1991. У то време они су пружали отворену подршку „новим државама“ на територији бивше Југославије. Према Арбитражној комисији Мировне конференције о Југославији (тзв. Бадентерова комисија) те нове границе требало је да прате административне, унутрашње границе бивше Социјалистичке Федеративне Републике Југославије. То је била чисто политичка, а не стручна одлука.[footnoteRef:13] Најзанимљивији „детаљ“ и иронија била је то да је отац Робера Бадентера умро у гасној комори у Собибору, концентрационом логору оних истих нациста који су подржавали оне исте „нове државе“ током Другог светског рата, заправо Хрватску, Словенију и касније Босну и Херцеговину. На неки начин, г. Бадентер, студент Универзитета Колумбија, и његови шефови награђивали су оне исте идеолошке кругове који су ишли за наци-идејама у периоду 1941-45. и давале своје борбене СС-дивизије Хитлеру. [13:  Kreća, M. (1993). The Badinter Arbitration Commission: A Critical Commentary, Jugoslovenski pregled, Beograd.] 

Дакле, Европа је с једне стране створена на прогресистичким идејама једнакости, слободе и братства, или смрти (на француском: egalite, liberte, fraternite ou mort, ovo „или смрт“ се најчешће „заборавља“).
С друге стране, Европа је створена на врло црном камену (не мешати с компанијом истог имена Црна стена). Тај камен-темељац је нацистичка заоставштина. Ако Европа не препозна своје најгоре непријатеље, она ће расточити све вредности за које се борила, стварно или наводно.
Г. Роберт Шуман, лично, на велики дан 9. маја 1950, на Дан победе, предложио је стварање Европске заједнице за угаљ и челик (ЕСЦС), „баке“ Европске економске заједнице и данашње Европске уније. У чувеној Декларацији био је речено да ће сарадња европских нација тражити елиминацију дуготрајних препирања између Немачке и Француске.
Годину дана касније, 18. априла 1951. шест потписа је стављено на Уговор о ЕСЦС. Ступио је на снагу 23. јула 1952. и првих шест нација-чланица биле су: Немачка, Француска, Италија, Белгија, Холандија и Луксембург.
Цео поступак ишао је под будним оком САД, наравно. Белгијски министар спољних послова Пол-Анри Спак, који је раније помогао стварање царинске уније Бенелукса приметио је да су горепоменути народи управо створили Римско царство без испаљеног метка.[footnoteRef:14]  [14:  Видети више: Конрад Аденауер, Сећања 1945-1953, Вејденфелд и Николсон, Лондон, 1966.] 

Истовремено, главни саветници Конрада Аденауера, лидера послератне Западне Немачке били су:
1. Ханс Глобке (1898-1973) некадашњи важан Хитлеров „државни адвокат“ који је прогонио Јевреје, а после Другог светског рата „сива еминенција“ у Влади немачког канцелара Конрада Аденауера.
2. Херман Јозеф Абс (1901-1994) водећи Хитлеров банкар и водећи ум иза нацистичке пљачке целе Европе, а после Другог светског рата постао је председник новоосноване Дојче банке и главни надзорник тзв. Маршаловог плана (1948., званично План за обнову Европе, што је значило више од данашњих 170 милијардни америчких долара) у послератној Немачкој (следовало јој је званично око 11 одсто целе суме). Био је, такође, у управним одборима чак 24 немачке компаније.
Како разумети такво стање свести? Како разумети ту конекцију између тзв. либерала и фанатика какви су били фашисти и нацисти?
Супротно фашизму, који се концентрисао на тоталитарну државу, нацизам се више окретао око нације и расе. У његовој књизи коју је спретни издавач назвао Моја борба, уз помоћ раних сарадника какав је био Рудолф Хес, будући фирер Адолф Хитлер је изнео своје политичке ставове. За разлику од Макјавелија, који је понудио своме владару средства за ослобођење Италије, без обзира како окрутна би она могла бити, немачки нацистички вођа је изнео свој „систем“, што ће рећи, неку врсту „приручника“ за освајање власти у уништеној и разочараној послератној Немачкој. Након што би стабилизовали власт унутар земље, нацисти би, према тој „школи мишљења“ окренули своје главне напоре према спољним питањима.
У монструозном, али прилично конзистентном систему, могуће је разлучити шта су главне карактеристике нацистичког приступа, заправо против чега су они:
1. Буржоаског система, оличеног у „грађанима“
2. Комуниста и левичарских партија
3. Парламентарног система
4. Интернационализма
5. Демократије
6. Пацифизма
7. Јевреја, означених као „раса“ одговорна за сва горепоменута „зла“ од 1 до 6.[footnoteRef:15] [15:  С друге стране, Хитлер је сматрао „Аријевце“ Прометејима човечанства. Немачки наци-лидер прихватио је расне категорије Артура де Гобиноа и био је под јаким утицајем Хјустона Стјуарта Чемберлена.] 

Борба против буржоаског система била је више декларативна, него стварна, наравно, Само име национал-социјализам било је веома згодно да се наводно повежу национализам крајње деснице и раднички покрет. Знајући добро да немачки радници масовно подржавају социјал-демократију и комунистичке партије[footnoteRef:16] Адолф Хитлер је покушавао да привуче те моћне редове на сваки могући начин, укључујући и пребијање противника. Култ снаге и младости била је највидљивија црта нацистичког покрета. [16:  На савезним изборима 1932 више од 13 милиона немачких гласача подржало је левичарске партије, готово исто колико и нацисте. Дакле, Немачка је била дубоко подељено друштво.] 

Демократија је била опасност по себи јер је дошла с бруталним крајем Немачког царства после Великог рата. Милиони немачких војника веровали су у мит о „ножу у леђа“, тј. издаји од стране њихових војних лидера. Интернационализам је третиран као превара пролетаријата. Према Хитлеру, он је занемаривао националне интересе за рачун комунистичких организација каква је била Коминтерна (Комунистичка интернационала) и тежила је да разбије јединство немачког народа који припада „вишој раси“.
„Од слабуњавог интернационалисте, постао сам фанатични анти-семита!“, рекао је Хитлер у „Мојој борби“.[footnoteRef:17] [17:  Адолф Хитлер, Мајн кампф, Беокњига, Београд, 2010, с. 65.] 

Насупрот таквом приступу, сама идеја европског јединства била је заснована на извесном интернационализму. Тежила је да обргли различите народе попут Германа, Романа, Словена итд. Али, дубоко у себи они који су водили те процесе никад нису крили своју расистичку страну. Дубоко укорењени колонијализам био је на одређени начин припрема за нове тоталитарне идеологије и реалне системе који су се појавили након Великог рата. Први конц-логори су се појавили у ратовима у Јужној Африци на почетку 20. века.
Прва дискретна друштва која су промовисала англо-америчку сарадњу ка заједници народа који говоре енглеским језиком појавила су се такође почетком 20. века.[footnoteRef:18] [18:  Британско „Друштво ходочасника“ (1902) и сестринско друштво Ходочасника САД (1903) имало је важну улогу у цементирању добрих и синхронизованих односа између две земље. Истакнути чланови: краљица Елизабета Друга, Нелсон Олдрич, Николас Батлер, лорд Карингтон, Чарлс Доус (добитник Нобелове награде, креатор тзв. Доусовог плана после Првог светског рата), Ален Далс, Џ.Ф. Далс, Александар Хејг, Аверел Хариман, Џозеф Кенеди, Хенри Лус, Џ. П. Морган Старији, Хенри Кисинџер, Џорџ Маршал (добитник Нобелове награде, креатор тзв. Маршаловог плана, после Другог светског рата), Џон Д. Рокфелер, Давид Рокфелер, Јакоб Шиф итд.] 

Да ли се то дешавало случајно?
Немачка је каснила са уједињењем, под песмом „Немачка изнад свега“ (Deutschland uber alles) и заостајала је иза својих колонијалних ривала као што су биле Француска и Велика Британија. Музика која је пратила ту песму била је заснована на химни „Бог нек чува Франца цара“, коју је сачинио аустријски композитор Јозеф Хајдн 1797. поводом рођендана Франциса Другог, моћног владара Светог Римског Царства, а касније Аустрије. Године 1841. немачки песник Аугуст Хофман фон Фалерзлебен написао је речи за паннемачку песму (Das Lide der Deutschen). Сваки прави Европљанин ваљало би да има на уму да је један од највећих паневропских лобиста свих времена Ото фон Хабзбург сахрањен, по сопственој жељи, са горепоменутом песмом његових рођака „плаве крви“.
Не са звуцима Европске песме, тј. поеме под називом „Ода радости“.
„Вредности су увек биле у центру расправа између различитих делова Европе. Иза те магичне речи често су се крили обични политички и економски интереси. После Другог светског рата, Винстон Черчил промовисао је у свом говору „Везивно ткиво мира“ на Колеџу „Вестминстер“ у Фултону, 5. марта 1946. причу о „Гвозденој завеси“. Чинећи то, припремао је терен за поделу Европе коју је већ раније био испреговарао са Стаљином лично, две године раније.[footnoteRef:19] [19:  Конференција на Јалти, фебруар 1945, Крим, СССР.] 

Педесет година касније, у једном другом контексту, један други високи функционер је говорио:
„Прво, добробит у САД у 21 веку зависи, највише, као што је то било и у 20. веку од онога што се дешава у Европи. Што ће рећи да је евро-атлантска заједница недељива и безбеносне везе преко Атлантика су нераскидиве. Друго, САД су врло свесне чињенице да се Европа дефинише изнова и изнова и ми поздрављамо ту чињеницу. Европа није статички феномен. Развија своје институције, и када су у питању интеграције и када је у питању њен идентитет. Треће, признајемо улогу Савезне Републике Немачке као епицентра тог процеса – проширења и експанзије, ширења и продубљивања, и поздрављамо ту улогу (...) С обе стране Атлантика има мишљења да је овај Пакт нека врста реликта Хладног рата и да би требало да оде у пензију, уз почасти можда. По мом мишљењу, најбољи одговор на то је парафраза одговора који је учинио славним Волтера – да НАТО не постоји зар га не би требало измислити, свакако !? Одговор је категорички – да!“[footnoteRef:20] [20:  Говор Нелсона Талбота у Немачком друштву за спољну политику, наведено према: Франкфуртер алгемајне цајтунг, 4. фебруар 1999.] 

У овом, тада чувеном говору, Нелсон Талбот, с надимком Строуб, према његовом средњем имену Стробриџ, огласио је „нову доктрину“, тј. НАТО је требало да буде спреман да „интервенише“ ван својих граница. Другим речима, од дефанзивне НАТО је настојао да постане офанзивни пакт. ОУН су добродошле ако иду укорак са прокламованим циљевима НАТО,  ако не, онда  утолико  горе по  ОУН. Г. Талбот  је  био заменик америчког државног секретара у то време. Признајући „нову улогу“ Немачкој, САД су признавале саме себе. Било је добро знано да су сви лидери послератне Немачке били мање или више „аминовани“ од стране важних америчких кругова.[footnoteRef:21] Таква је судбина било које окупиране земље.  [21:  Нпр. „Атлантик-брике“, основан 1952, био је приватна лоби-организација која је требало да продуби сарадњу између Немачке, Европе и Америке, на свим нивоима. Промовисани су тада млади лидери као што су: Хелмут Кол, Хелмут Шмит, Ангела Меркел, Волфганг Ишингер итд.] 

Управо је илузија савезничких снага пратила НАТО од првог дана свог оснивања 4.априла 1949. Педесет година касније НАТО је „прославио“ свој рођендански јубилеј бомбардујући Савезну Републику Југославију, посебно Србију. То је било управо оно што је г. Талбот тражио тада говорећи испред Немачког друштва за спољну политику. Сва три ратна заговорника Клинтон, председник САД, Весли Кларк[footnoteRef:22], главнокомандујући НАТО и Талбот били су стипендисти Фондације Роудс.[footnoteRef:23] Дакле, три добра друга из младих дана ујединили су се да постану „Витезови Џедаја“, и да се „боре против зла“. Не свуда по свету, наравно, него само тамо где су их интереси водили. Филм Ратови звезда постао је њихова реалност. [22:  Право презиме Веслија Кларка је Кане. Презиме његове мајке је Голдман.]  [23:  Стипендија Роудс (основана 1902) једна је од најстаријих и најпрестижнијих стипендија Западног света. Сваке године 32 млада студента се бирају из САД да студирају на Универзитету Оксфорд, Велика Британија. Основао је Сесил Џон Роудс (1853-1902) магнат дијаманата, власник компаније Де Берс, која и данас постоји.] 

Требало је да Немци покажу захвалност. На суђењу у Нирнбергу главни wehrwirtschaftsfurers (економски лидери) из Хитлеровог „картела смрти“ И.Г. Фарбен били су лако кажњени или чак ослобођени. Рат у Кореји је већ био на путу и Хладни рат у изгледу. Као поменути Глобке, Ото Амброз (1901-1990) постао је саветник Конрада Аденауера. Био је хемичар и умешан у коришћење робовског рада и масовна убиства. Чак је изумео гас за нацистичке конц-логоре, али је пуштен из затвора 1951. Касније је постао важан функционер америчких хемијских компанија као што су били ВР Грејс, Доу кемикал, једна од три највеће фирме у свету у тој области, па чак и хемијских борбених снага Америчке армије. 
Велику улогу у ослобађању високих нацистичких официра и функционера играо је шкотско-ирски емигрант Џон Мек Лој (1895-1989), помоћник министра рата током Другог светског сукоба и председник Светске банке, после рата. Постао је повереник за окупирану Немачку, место резервисано само за људе од поверења. Управо је амерички Високи комесар за Немачку Џон Мек Лој објавио 31. јануара 1951. извршну одлуку помиловања 89 немачких оптуженика за ратне злочине, који су били стационирани у Ландзбергу. Г. Мек Лој је потврдио пет смртних пресуда, од предложених 15, највише за чланове СС-ајнзац трупа. Овај опроштај, заједно са добрим владањем, омогућио је моментано ослобађање 32 затвореника. 
Међу њима био је и злогласни Алфред Круп, оптужен за коришћење робовског рата и пљачку по територијама које су окупирали нацисти. Ово ослобађање је уследило само неколико месеци по избијању рата у Кореји и ишло је укорак са америчким предлогом за моментано немачко поновно наоружање.[footnoteRef:24] Није то било ништа чудно. Стари предратни партнери, како смо видели, само су наставили да раде исти посао после рата, што ће рећи трговину, највише оружјем. [24:  Видети више: American Policy and the Reconstruction of West Germany, 1945-1955. Edited by Jeffry M. Diefendorf, Axel Frohn and Hermann-Jossef Rupiert, Cambridge University Press, 1994.] 

Да ли су то биле оне „вредности“ за којима су Европљани трагали, и још увек трагају?
Као што је истакао г. Оли Рен, некадашњи члан Европске комисије, надлежан за проширење – вредности чине границе Европе.[footnoteRef:25] [25:  Политика, 22. јануар 2005.] 

Историчар Владимир К. Волков (1930-2005) директор Института за словенске студије у Москви написао је књигу „Операција тевтонски мач“.[footnoteRef:26] У  њој је подвукао улогу у то време капетана и помоћника војног аташеа Ханса Шпајдела у атентату на југословенског краља Александра Карађорђевића и француског министра спољних послова Луја Бартуа.  [26:  Нојес дојчланд (Neues Deutchland), лист из Источног Берлина објавио је први чланак о Шпајделовој улози у том атентату и убиству, 23. маја 1957. Кругови НАТО су одбацили те наводе као „лажне“.] 

У међувремену, далеко од очију европских истраживача остао је веома способан и важан Хитлеров генерал Ерих фон Манштајн (1897-1973).
Право презиме му је било Левински, што очигледно указује на словенско порекло, тј. пољско или кашубско, из региона Померанија (на словенским језицима приморје, поморје). Као у војну породицу усвојени син, усмерио је своју каријеру ка Армији. Није био истакнути нациста, али дивио се „фиреру“. Ото Олендорф, вођа СС-еинзац трупа Д у СССР, данашњој Украјини, био је масовни убица. Сведочио је у Нирнбергу да је генерал Манштајн врло добро знао шта се дешава на окупираним територијама. Али неки британски писци помогли су генералу да избегне заслужену казну. Најистакнутији међу њима звао се Базил Хенри Харт, с надимком Лидел, у знак успомене на родне место његове мајке у Шкотској. Високи официри у Британији звали су га „капетан који је подучавао генерале“. На почетку Хладног рата г. Лидел је био веома користан у стварању мита о „чистом Вермахту“. Наглашавао је да већина оптужених немачких генерала није била свесна масовних убистава и оног што Јевреји зову „шоа“ (добитник Нобелове награде Ели Визел назвао је то „холокауст“). Дакле, генерали су само радили своју дужност. Наравно, то није била истина, али је било веома инструментално у придруживању Западне Немачке атлантској заједници, тј. НАТО. Требало је објаснити западној јавности зашто Немци постају тако блиски партнери када су се колико јуче савезници борили против њих свим средствима. Британска јавност такође није била свесна чињенице да су многи истакнути Британци подржавали Немачку пре Другог светског рата. Чак су организовали и Друштво британско-немачког пријатељства 1935. године. Принц од Велса Едвард Осми био је уважени члан и један од оснивача Друштва. Неки од истакнутих чланова били су Франк Сирил Тиаркс, један од директора Енглеске банке, као и више десетина чланова оба дома Британског парламента. Такође, колективни чланови су биле компаније као што су: Прајс-вотерхаус, Унилевер, Банка Мидленд, Браћа Лазар итд. Сви су они припадали том јату наци-симпатизера.
Дакле, није било тако чудно зашто су многи важни наци-генерали одједном постали „посвећени Европљани“ и важан део НАТО-машинерије. Ерих фон Манштајн је био један од главних саветника у поновном наоружавању Западне Немачке. Када је умро, за овог нацистичког фелдмаршала одржан је државни спровод и много Немаца је изашло да се опрости од свог омиљеног мита.
На крају, али не и последње, стоји упечатљиво име у ауто-мото индустрији – Фердинанд Порше (1875-1951), изузетан конструктор.
Као млади војник, 1902., возио је Франца Фердинанда, надвојводу Аустроугарске империје, на кога је изврешен атентат у Сарајеву, што је био окидач за Велики рат 1914. Порше је рођен у Аустроугарској, али је после Првог светског рата бирао чешко држављанство. Када је Хитлер дошао на власт, дао му је уговор да производи фолксваген („народно возило“, које су звали иронично kafer). Оглас је говорио да сваки Немац мора да има возило али у стварности тај „ланац среће“ је био употребљен и злоупотребљен за финансирање рата. Те 1934. године, Порше је узео немачко држављанство, јер је Хитлер сматрао Чехе „нижом расом“.
Он је помогао војној индустрији да произведе моћна оружја и тенкове као што је био „тигар“, „слон“, ракете Фау 1 којима је гађан Лондон итд. За своја „постигнућа“ промовисан је у ранг СС-пуковника. 
После рата, гоњен је кривично за злоупотребу робовског рата, већином ратних заробљеника из СССР. Али, француски „Рено“ тражио је тако бриљантног инжењера. Можда би Порше и прихватио, али један од истакнутих хероја француског покрета отпора био је против тог „пакта с непријатељем“. Име му је било Пјер-Андре Лефоше, први председник „Реноа“, после Другог светског рата. Без обзира на то, „Порше“ је касније запослио Франца Зигса (1909-1975) ратног злочинца, наци-пропагандисту и СС-шпијуна, лидера Ајнзац-трупа Б у СССР. Раније је био осуђен на 20 година робије у Нирнбергу, касније је то умањено на 10, а онда је ослобођен 1952, после само четири године у тамници. Потом је постао директор маркетинга компаније „Порше“. Стога није било изненађење да је та компанија запослила и Јоакима Пајпера (1915-1976), официра борбених СС-трупа и ратног злочинца, названог „убица из Малмедија“.
Очигледно, постојали су „пожељни нацисти“, врло спремни да од посвећених расиста и обожавалаца Велике Немачке постану „поборници европског уједињења и заклети либерали“.

ЗАКЉУЧАК
Шта су били главни разлози за инкорпорирање толиког броја нациста у темеље европских интеграција и заједница бизниса, после Другог светског рата? Неки од одговора  могли би да буду:
1. Конфронтирање два моћна војна и политичка блока било је на путу.[footnoteRef:27] [27:  НАТО је основан 1949, Варшавски пакт 1955.] 

2. Хладни рат је почео одмах непосредно после Другог светског рата.
3. Прави рат у Кореји је почињао.
4. Ранији предратни бизнис-партнери наставили су своју сарадњу после Другог светског рата. Закон о трговини с непријатељем из 1917 (САД) и истоимени закон у Великој Британији, из 1939, били су „заборављени“.
5. Маршалов план је био „резервисан“ само за демократије, али ко је био арбитар да дефинише шта је демократија у том моменту заиста и била, када је опроштено толиким антидемократским снагама.
6. У намери да успоставе неку врсту „уређеног светског друштва“ моћни кругови, неки од њих наведени у овом тексту, користе и злоупотребљавају све оно што они мисле да је потребно за постизање њихових циљева. Овде није реч о језуитизму, већ о нечему много горем.
7. Опраштајући нацистичким убицама и њиховим командантима, жртве су „убијене двапут“, и понижење људске врсте јесте главни циљ хумилијариста.[footnoteRef:28] [28:  Видети више: Владимир Илић, Прометеја – медијска нацификација српског народа, Фондација „Конрас“, Крагујевац, 2020.] 

Као што је напоменуо Ричард Ј. Олдрич, носилац докторске дипломе са Кембриџа и предавач на Универзитету Ворвик:
„После 1945, мноштво организација Запада, не само обавештајне агенције, сачиниле су програме тајних операција усмерених и да умање комунистички утицај у Европи и да осигурају добар пријем за Маршалов план“.[footnoteRef:29]  [29:  Aldrich, R.J. (1997). OSS, CIA and European Unity: The American Committee on United Europe, 1948-1960, Diplomacy and Statecraft, Vol.8 No.1, p. 184-227. (www.warwick.ac.uk).] 

Обелодањена документа Владе САД, које је открио Џошуа Пол са вашингтонског Универзитета Џорџтаун, показују да су „САД кројиле „Европску агенду“. Документа су чак помињала белгијског барона Ренеа Боела, председника Белгијско-Америчког удружења, за примање новца на посебан рачун за потребе подршке кампањама Европске омладине, грани Европског покрета, чији је лидер Јозеф Хиероним Ретингер, рођен у Пољској, сугерисао скупа са Арсеном Хајцом и Полом Левијем  изглед „европске заставе“, инспирисане „Откровењем“, а касније био врло користан у оснивању дискретне Групе „Билдерберг“.[footnoteRef:30] [30:  The Telegraph, чланак о „Федералној Европи“, аутор: Ambrose Evans-Pritchard, Брисел, 19. септембар, 2000.] 

Чудном подударношћу, Савет Европе је прихватио „Заставу Европе“ 1955. године баш на дан када је Адолф Хитлер објавио свој „Мајн кампф“, 8. децембра. Случајно, или не, било је то баш на „тридесетогодишњицу“ злогласне Хитлерове књиге, објављене 1925.
На крају овог текста, могло би бити више питања, него одговора. Али један од њих чини се најважнији: да ли је могуће бити „добар Европљанин“ и, уједно, бити нациста или њихов симпатизер?
Одговор би такође могао бити јасан: Европа да, нацизам не!
Једно је сигурно: постоји дубока корелација између опроштаја нацистима после Другог светског рата и процеса европских интеграција. То би могло бити названо „црним угаоним каменом“ западне Европе који и даље чека да буде „искорењен“.
· Тоталитарне и (нео)либералне државе, као и неки кругови Запада и појединци су ишли руку под руку. Поједини политичари као што је Роберт Купер, високо позиционирани, али не „на гласу“, саветник бившег британског премијера Ентонија Блера чак су предлагали неку врсту новог либералног империјализма, или „алтруизма кроз колонијализам“:[footnoteRef:31] [31:  Милашиновић, С. Тоталитаризам и неолиберализам, НБП: наука, безбедност, полиција (NBP: Science, Security, Police), Vol. 9, No. 2-3, p. 97-123, 2004.Исто.] 

„Изазов постмодерном свету је да се навикне на идеју двоструких аршина. Међу нама самима, ми делујемо у складу са законом и отвореном безбедносном сарадњом. Али, када је реч о старомоднијим типовима држава ван постмодерног европског континента, морамо се вратити грубљим методама једне раније ере – сили, превентивном нападу, обмани, шта год да је потребно да се третирају они који још живе у деветнаестом веку где је свака држава живела за себе понаособ. Међу нама самима, држимо се закона, али када се дејствује у џунгли, морају се користити закони џунгле.“[footnoteRef:32] [32:  „Обзервер“, 7.април, 2002.] 

У Хитлеровом монструозном свету, закон џунгле је био једини закон. Шта повезује расисте, колонијалисте, нацисте, НАТО и такозване Европске интеграције? Одговор би се могао зажети у само једној речи – хумилијаризам. Али то је термин који (још) не постоји у енглеском језику. То је неологизам који тек треба да се појави.

NAZISM, NATO AND WEST-EUROPEAN INTEGRATION – CORRELATION

SUMMARY
The Nazis, the leading causes of the Secon World War, after the end of that greatest military conflict of all time, were incorporated into the construction and reconstruction of post-war Western Europe after the end of hostilities and the victory of the Allies. In the name of „European unity“ and „Western values“, some of the prominent war criminals were forgiven, although it was known that such crimes do not have a statute of limitations. In addition to the declarative “fight against communism”, and the USSR emerged from the war with a great reputation in the world as the bearer of victory over Nazism, there were also discrete, more hidden, coordination flows in which the American Committee for a United Europe played a major role. In that, first of all, the leading role was played by certain circles of the so-called political body. Intelligence community, on both sides of the Atlantic. Knowing that, unscrupulous and war-hardened, some of Hitler's generals and high-ranking officials will be very welcome in the ideological, political, economic, „cultural“ fight against the USSR, including the military threat, the „founding fathers“ first of NATO, and then of the European Community for coal and steel, the basic pillars of Euro-Atlantic integration, they decide to forgive yesterday's sworn enemies for being on the other side of the war and even award them high ranks within the newly established Atlantic Pact. Such „desirable generals of Hitler“ were, among others: Speidel, Manstein, Guderian, Ferch and many others. Pre-war business partners on both sides of the Atlantic, with the same ideologically explained „struggle against communism“, continue to carry out the work started before the Second World War, the same work that significantly contributed to the rise of Hitler's military and every other industry and prepared him for the most terrible war in history.
Examples of such „desired Hitler industrialists“ were Alfred Krupp and Ferdinand Porsche. At the trial in Nuremberg, they were lightly punished or released after only a few years in prison, thanks to John McCloy, the second president of the World Bank and then the American commissioner for occupied Germany, the aforementioned Hitler's generals and high representatives of such companies that were the biggest donors to Hitler's Nazi party such as was I.G. Farben, which used the slave labor of prisoners of war from numerous concentration camps throughout the Third Reich and occupied Europe. Such an approach that „crime pays“ and that a „pact with the devil“ is justified in the name of a "higher purpose" is incorporated into the very the foundations of European and Atlantic integration and represents the „black corner stone“ of Europe even today. Many scientific circles call the followers of those circles the „deep state“, although it is neither a state nor deep. In fact, the ideological successors of Nazism are humiliarists (from the Latin name: humiliare, which means to humiliate) because one of their main goals, apart from control over Europe and most of the world, is the humiliation of man.
